सीबीएसई 10वीं व 12वीं की परीक्षा आरंभ, पहले दिन आइटी व अंग्रेजी के पेपर | Sandhya Pravakta
Home स्थानीय Bihar सीबीएसई 10वीं व 12वीं की परीक्षा आरंभ, पहले दिन आइटी व अंग्रेजी...
सीबीएसई 10वीं व 12वीं की परीक्षा आरंभ, पहले दिन आइटी व अंग्रेजी के पेपर
पूरे देश की तरह बिहार में भी आज सीबीएसई की 10वीं व 12वीं की परीक्षाएं आरंभ हो चुकी है। पहले दिन 10वीं की आइटी तथा 12वीं की अंग्रेजी की परीक्षा है।
पटना । सेंट्रल बोर्ड ऑफ सेकेंड्री एजुकेशन (सीबीएसई) द्वारा आयोजित 10वीं एवं 12वीं की परीक्षा सोमवार से प्रारंभ हो चुकी है। पटना जोन (बिहार एवं झारखंड) में 10वीं के लिए 318 एवं 12वीं के लिए 299 परीक्षा केंद्र बनाए गए हैं। इस जोन में 10वीं एवं 12वीं के लिए कुल 617 परीक्षा केंद्र बनाए गए हैं। वहीं पटना जोन से 10वीं की परीक्षा में कुल 1 लाख 85 हजार, 825 एवं 12वीं की परीक्षा में 93 हजार 376 परीक्षार्थी शामिल हा रहे हैं।
सोमवार को 12वीं के छात्र अंग्रेजी एवं 10वीं के छात्र आइटी की परीक्षा दे रहे हैं। पहले दिन परीक्षार्थियों को नौ बजे केंद्रों पर पहुंचे। उन्‍हें 9.30 बजे परीक्षा केंद्र के अंदर प्रवेश दे दिया गया। 10 बजे कॉपी मिली। प्रत्येक केंद्र पर 10.30 बजे परीक्षा प्रारंभ हो गई।
परीक्षा की निगरानी सीसीटीवी से भी की जा रही है। किसी भी परीक्षार्थी को परीक्षा केंद्र के अंदर कोई इलेक्ट्रॉनिक डिवाइस ले जाने की इजाजत नहीं दी गई। पटना जोन के तहत सीबीएसई 10वीं की परीक्षा के लिए बिहार में 200 एवं झारखंड में 118 परीक्षा केंद्र बनाए गए हैं। इस वर्ष 10वीं की परीक्षा चार अप्रैल एवं 12वीं की परीक्षा 13 अप्रैल तक चलेगी। 12वीं की परीक्षा में बिहार से 54 हजार 465 एवं झारखंड से 38 हजार 219 परीक्षार्थी शामिल हो रहे हैं। वहीं 10वीं की परीक्षा में बिहार से 1 लाख, 29 हजार, 313 तथा झारखंड से 56 हजार 486 परीक्षार्थी परीक्षा दे रहे हैं। पटना जोन में 10वीं की परीक्षा में 1125 एवं 12वीं की परीक्षा में 686 विद्यालयों के छात्र शामिल हो रहे हैं।
10वीं की आइटी एवं 12वीं की अंग्रेजी की परीक्षा
सीबीएसई द्वारा सोमवार को आयोजित परीक्षा में 10वीं के छात्र आइटी एवं 12वीं के छात्र अंग्रेजी की परीक्षा दे रहे हैं।
परीक्षा केंद्रों की निगरानी सीसीटीवी से की जा रही है। प्रत्येक परीक्षार्थी की जांच के उपरांत ही परीक्षा केंद्र के भीतर प्रवेश दिया गया। परीक्षार्थियों को केंद्र के अंदर मोबाइल, डिजिटल घड़ी एवं इलेक्ट्रानिक डिवाइस लेकर जाने की इजाजत नहीं दी गई।
Previous articleबिहार: राज्यसभा चुनाव के लिए अधिसूचना जारी, 23 मार्च को होगा मतदान
Next articleअमेरिका में भारतीय दूतावास की फोन लाइन्स से छेड़छाड़, ठगी की कोशिश
सलमान खान के बहनोई आयुष शर्मा पर उठा सवाल, यूं जवाब...
आज भारत के खिलाफ नहीं खेलेंगे कप्तान चांडीमल, लगा दो मैचों...